Diari Oficial de la Generalitat Valenciana


Sumari del DOGV 647, del 20-08-1987 (1987/809474)

ORDRE de 17 d'agost de 1987, de la Conselleria d'Administració Pública, per la qual es convoquen eleccions a òrgans de representació en l'Administració de la Comunitat Valenciana.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/08/17/(1)/dof/vci/html**

### Dades del document

Número de DOGV
:   647

Data del DOGV
:   20-08-1987

Secció del DOGV
:   DISPOSICIONS GENERALS

Número del document
:   1987/809474


Data del document
:   17-08-1987

Organisme emissor
:   Conselleria d'Administració Pública

Tipus de document
:   Ordre

Ordre de 17 d'agost de 1987, de la Conselleria d'Administració Pública, per la qual es convoquen eleccions a órgans de representació en l'Administració de la Comunitat Valenciana.  
La disposició transitòria tercera, 1 de la Llei 9/1987, de 12 de juny, d'Organs de Representació, Determinació de les Condicions de Treball i Participació del Personal al Servei de les Administracions Públiques, estableix el termini d'un mes des de la convocatòria realitzada pel Ministre per a les Administracions Públiques, per a que l'òrgan competent de cada Comunitat Autònoma convoque les respectives eleccions.   
L'Ordre de 23 de juliol de 1987, del Ministeri per a les Administracions Públiques, publicada al Boletín Oficial del Estado el 25 de juliol, convoca eleccions a òrgans de representació en l'Administració de l'Estat.   
En conseqüència, d'acord amb la citada Ordre i amb l'article 24 i les disposicions transitòries tercera, quarta i cinquena de la Llei 9/1987.   
ORDENE  
Article 1r  
Es convoquen eleccions a Organs de Representació dels funcionaris públics a l'àmbit de l'Administració de la Comunitat Valenciana per a la constitució de Juntes de Personal en les Unitats Electorals establertes a l'article 7, apartat 3, de la Llei 9/1987 de 12 de juny.   
Article 2n  
La Junta Electoral de la Comunitat Valenciana estarà composta per 24 membres, dels quals 12 ho seran en representació de l'Administració de la Comunitat i 12 en representació de les Organitzacions Sindicals que hagen obtés representació en la Junta Electoral General, d'acord amb allò previst a les disposicions transitòries tercera, quarta i cinquena de la Llei 9/1987.   
Article 3r  
Com a representants de l'Administració de la Comunitat en la Junta Electoral de la Comunitat Valenciana, són nomenats el:   
- Director General de la Funció Pública.   
- Secretari General de la Conselleria d'Administració Pública.   
- Secretari General de la Conselleria d'Economia i Hisenda.   
- Secretari General de la Conselleria d'Obres Públiques, Urbanisme i Transports.   
- Secretari General de la Conselleria de Cultura, Educació i Ciència.   
- Secretari General de la Conselleria de Sanitat i Consum.   
- Secretari General de la Conselleria de Treball i Seguretat Social.   
- Secretari General de la Conselleria d?Indústria, Comerç i Turisme.   
- Secretari General de la Conselleria d'Agricultura i Pesca.   
- Secretari General de la Universitat de València.   
- Secretari General de la Universitat d'Alacant.   
- Secretari General de la Universitat Politècnica de València.   
Suplents: ho seran aquelles persones en qui deleguen els titulars, després de la informació escaient al President de la Junta Electoral.   
Article 4t  
Com a President de la Junta Electoral de la Comunitat Valenciana, es designa al Secretari General de la Conselleria d'Administració Pública.   
En cas d'absència del President, serà substituït en les seues funcions pel Director General de la Funció Pública.   
En el supòsit anterior, es mantindrà la paritat de la representació mitjançant la incorporació d'un suplent.   
Article 5é  
La Junta Electoral de la Comunitat Valenciana vetllarà pel funcionament correcte del procés electoral, tot i regulant la publicitat electoral, dictant aquelles resolucions i instruccions que siguen necessàries i solventant les consultes que les Juntes Electorals de Zona li formulen.   
Pel que fa als procediments per a la formació de la voluntat de la Junta Electoral de la Comunitat Valenciana, hom estarà a allò dispost al capítol II del títol I de la Llei de 17 de juliol de 1958.   
Article 6é  
La Junta Electoral de la Comunitat Valenciana tindrà la seu a la Direcció General de la Funció Pública al carrer Miquelet núm. 5 de València.   
Article 7é  
El President convocarà a la Junta Electoral de la Comunitat Valenciana amb caràcter immediat per a l'exercici de les competències que té establertes, després que les organitzacions sindicals indicades designen llurs representants.   
Article 8é  
Com a Secretari Titular de la Junta Electoral de la Comunitat, es designa al Cap del Servei de Relacions Laborals de la Conselleria de Treball i Seguretat Social, i com suplent a la persona que, si s'escau, designe el Conseller de Treball i Seguretat Social.   
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 17 d'agost de 1987.   
El Conseller d'Administració Publica  
JOAQUIM AZAGRA I ROS


Còpia Permalink ELI